stanford-oval/wikipedia huggingface dataset:
สู่นรกภูมิ

| --- | --- |
ภาพปกฉบับภาษาไทย
ผู้ประพันธ์: แดน บราวน์
ชื่อเรื่องต้นฉบับ: Inferno
ผู้แปล: อรดี สุวรรณโกมล
ประเทศ: สหรัฐอเมริกา
ภาษา: อังกฤษ
ชุด: โรเบิร์ต แลงดอน
ประเภท: สืบสวน, ลึกลับ, ระทึกขวัญ
สำนักพิมพ์: สำนักพิมพ์ดับเบิลเดย์
วันที่พิมพ์: 14 พฤษภาคม 2556
หน้า: 480 หน้า
ISBN: 0385537859
OCLC: 824723329
เรื่องก่อนหน้า: สาส์นลับที่สาบสูญ 
เรื่องถัดไป: ออริจิน 
สู่นรกภูมิ (อังกฤษ: Inferno) เป็นนวนิยายแนวลึกลับ/ระทึกขวัญ เขียนโดยแดน บราวน์ โดยอยู่ในลำดับที่ 4 ในชุด โรเบิร์ต แลงดอน ศาสตราจารย์ด้านสัญลักษณ์วิทยาแห่งมหาวิทยาลัยฮาร์วาร์ด ฉบับภาษาอังกฤษวางจำหน่ายเมื่อวันที่ 14 พฤษภาคม พ.ศ. 2556 โดยสำนักพิมพ์ดับเบิลเดย์
เรื่องย่อ

สถานที่อันมืดมนที่สุดในนรก สงวนไว้สำหรับผู้ที่ธำรงความเป็นกลางในโมงยามแห่งวิกฤตทางศีลธรรม
"โรเบิร์ต แลงดอน" ศาสตราจารย์วิชาสัญลักษณ์วิทยาแห่งมหาวิทยาลัยฮาร์วาร์ด ตื่นขึ้นในโรงพยาบาลตอนกลางดึก ในสภาพสับสนงุนงงและได้รับบาดเจ็บที่ศีรษะ เขาจำสิ่งที่เกิดขึ้นในช่วง 36 ชั่วโมงที่ผ่านมาไม่ได้เลย รวมทั้งเรื่องที่ว่าเขามาอยู่ที่นี่ได้อย่างไร... หรือที่มาของวัตถุประหลาดน่ากลัว ที่แพทย์พบซ่อนอยู่ท่ามกลางข้าวของของเขา จากนั้นโลกของแลงดอนแปรเปลี่ยนเป็นความสับสนอลหม่านอย่างรวดเร็ว เขาต้องพยายามหนีเอาชีวิตรอดในฟลอเรนซ์กับหญิงสาวผู้เข้มแข็งนาม 'เซียนนา บรูคส์' ซึ่งช่วยชีวิตเขาไว้ได้อย่างชาญฉลาด ในเวลาไม่นานแลงดอนก็ตระหนักว่าเขาครอบครองรหัสชุดหนึ่ง ที่สร้างขึ้นโดยนักวิทยาศาสตร์ผู้ปราดเปรื่องคนหนึ่ง ซึ่งเป็นอัจฉริยะที่หมกมุ่นกับเรื่องจุดจบของโลกพอๆ กับคลั่งไคล้วรรณกรรมที่ทรงอิทธิพลที่สุดเรื่องหนึ่งเท่าที่เคยมีการเขียนขึ้นมา นั่นคือ "อินเฟร์โน" ภาคหนึ่งของ "เดอะดิไวน์คอเมดี้" ของ ดันเต อาลีกีเอรี แลงดอนต้องเดินทางไปทั่วฟลอเรนซ์ เวนิส และท้ายสุดไปยังนครอันเป็นที่บรรจบของโลกตะวันออกกับตะวันตก เพื่อพยายามกอบกู้โลกให้พ้นจากหายนภัยฝีมือนักวิทยาศาสตร์ผู้นั้น ก่อนที่จะสายเกินไป...
ตัวละคร

โรเบิร์ต แลงดอน: ศาสตราจารย์ด้านประติมานวิทยาและสัญลักษณ์วิทยาแห่งมหาวิทยาลัยฮาร์วาร์ด
เซียนนา บรูคส์: แพทย์หญิง
แบร์ตรองด์ โซบริสต์: พันธุวิศวกร
เอลิซาเบธ ซินสกี: ผู้อำนวยการองค์การอนามัยโลก
คริสตอฟ บรูเดอร์: หัวหน้าทีม SRS (เป็นส่วนหนึ่งของศูนย์ควบคุมและป้องกันโรคแห่งสหภาพยุโรป)
ประธาน: ประธานเดอะคอนซอร์เทียม
วาเยนทา: เจ้าหน้าที่ของเดอะคอนซอร์เทียม
โจนาทาน เฟอร์ริส: เจ้าหน้าที่ของเดอะคอนซอร์เทียม
ลอเรนซ์ โนว์ลตัน: ผู้อำนวยความสะดวกของเดอะคอนซอร์เทียม
อิญาซิโอ บูโซนี: ผู้อำนวยการของมหาวิหารฟลอเรนซ์
มาร์ตา อัลวาเรซ: เจ้าหน้าที่ของปาลาซโซเวกคิโอ ในฟลอเรนซ์
เอตโตเร วิโย: ภัณฑารักษ์ของมหาวิหารซันมาร์โก ในเวนิส
มีร์ซาท: มัคคุเทศก์ของฮายาโซฟีอา ในอิสตันบูล
การดัดแปลงเป็นภาพยนตร์

บทความหลัก: โลกันตนรก
ในเดือนกรกฎาคม พ.ศ. 2556 ทางโซนีพิคเจอร์ส (Sony Pictures Entertainment) ได้ประกาศว่าจะดัดแปลงนวนิยายเรื่องนี้เป็นภาพยนตร์ กำกับโดยรอน ฮาวเวิร์ด (ผู้กำกับ รหัสลับระทึกโลก และ เทวากับซาตาน) เขียนบทโดยเดวิด เคปป์ และจะได้ทอม แฮงค์ กลับมารับบทเป็นศาสตราจารย์โรเบิร์ต แลงดอน โดยมีกำหนดฉายในวันที่ 18 ธันวาคม พ.ศ. 2558 แต่ต่อมาเลื่อนวันฉายเป็นวันที่ 28 ตุลาคม พ.ศ. 2559
แหล่งข้อมูลอื่น

เว็บไซต์ทางการ
| ด ค กงานเขียนของ แดน บราวน์ |
| --- | --- |
ชุดโรเบิร์ต แลงดอน: เทวากับซาตาน (2000) • รหัสลับดาวินชี (2003) • สาส์นลับที่สาบสูญ (2009) • สู่นรกภูมิ (2013) • ออริจิน (2017)
เล่มเดี่ยว: ล่ารหัสมรณะ (1998) • แผนลวงสะท้านโลก (2001)
ภาพยนตร์ดัดแปลง: รหัสลับระทึกโลก (2006) • เทวากับซาตาน (2009) • โลกันตนรก (2016)
ตัวละคร: โรเบิร์ต แลงดอน
สเตอรีโอโฟนิกส์

| สเตอรีโอโฟนิกส์ |
| --- | --- |
สเตอรีโอโฟนิกส์ ปี 2009
ข้อมูลพื้นฐาน
ที่เกิด: Cwmaman, เวลส์
แนวเพลง: ร็อก, อัลเทอร์เนทีฟร็อก, บริตป็อป, อินดี้ร็อก
ช่วงปี: 1992–ปัจจุบัน
ค่ายเพลง: V2

สมาชิก: Kelly Jones Richard Jones Javier Weyler Adam Zindani
อดีตสมาชิก: Stuart Cable

เว็บไซต์: www.stereophonics.com
สเตอรีโอโฟนิกส์ (อังกฤษ: Stereophonics) เป็นวงร็อกชาวเวลส์ ก่อตั้งวงในปี 1992 ใน Cwmaman ปัจจุบันมีสมาชิกคือ เคลลี โจนส์ (ร้องนำและกีตาร์) ริชาร์ด โจนส์ (เบส และร้องประสาน) จาเวียร์ เวย์เลอร์ (กลอง) อดัม ซินดานี (กีตาร์และร้องประสาน) และสมาชิกร่วมตอนทัวร์ โทนี เคิร์กแฮม (คีย์บอร์ด) และสมาชิกเดิมคือสจ๊วต เคเบิล (อดีตมือกลอง) สเตอรีโอโฟนิกส์มีผลงานสตูดิโออัลบั้ม 6 ชุด ที่ 5 ชุดติดอันดับ 1 บนยูเคอัลบั้มส์ชาร์ต สำหรับอัลบั้มชุดที่ 7 ชุด Keep Calm and Carry On ออกขายเดือนพฤศจิกายน ค.ศ. 2009
สเตอรีโอโฟนิกส์ มีผลงานอัลบั้มเปิดตัวชุด Word Gets Around ออกขายเดือนสิงหาคม ค.ศ. 1997 ติดอันดับ 6 ในสหราชอาณาจักร มีซิงเกิลคือ "Local Boy in the Photograph", "More Life in a Tramps Vest" และ "A Thousand Trees" ที่ต่างก็พลาดการติดอันดับใน 20 อันดับแรก จนวงประสบความสำเร็จเมื่ออกอัลบั้มชุด Performance and Cocktails  (มีซิงเกิลอย่าง "The Bartender and the Thief", "Just Looking" และ "Pick a Part That's New") ในปี 1999 และหลังจากนั้นก็มีซิงเกิลติดท็อปเท็นหลายซิงเกิล รวมถึงการมีซิงเกิลอันดับ 1 อย่าง "Dakota" ในปี 2005 นอกจากนั้นวงอย่างได้รับการชมเชยในเรื่องการแสดงสด ได้แสดงตามงานเทศกาลดนตรีที่มีชื่อเสียงหลายงานใหญ่ เช่น รีดดิงและลีดส์ ในปี 2000 งานแกลสตันบูรี ในปี 2002 และไอเอิลออฟไวต์ ปี 2004 และ 2009
ผลงาน

Word Gets Around (1997)
Performance and Cocktails (1999)
Just Enough Education to Perform (2001)
You Gotta Go There to Come Back (2003)
Language. Sex. Violence. Other? (2005)
Pull the Pin (2007)
Keep Calm and Carry On (2009)
Graffiti on the Train (2013)
สเคลอรีด

ภาพขยายของเนื้อผลกล้วย เซลล์สเคลอรีดจะมีลักษณะเป็นเกือบทรงกลม (isodiametric) และเป็นแท่งรอบตัว (folked)
ภาพตัดขยายของ สเคลอรีด เห็นผนังเซลล์ที่หนาตัวขึ้นอย่างมาก และแตกแขนงแบบกิ่งก้านสาขาอย่างประณีต (prosenchymatic)
สเคลอรีด หรือ เซลล์หิน (อังกฤษ: sclereid หรือ stone cell) เป็นรูปแบบการลดรูปของเซลล์สเคลอเรนไคมา (sclerenchyma) ที่ผนังเซลล์เติบโตหนาขึ้นอย่างมาก แข็งและกลายเป็นไม้ (lignified) ซึ่งรวมตัวกันเป็นเนื้อเยื่อชั้นเล็ก ๆ ในส่วนที่พืชส่วนใหญ่ต้องการความทนทานสูง
การปรากฏขึ้นของสเคลอรีดจำนวนมากก่อตัวเป็นแกนกลางหุ้มเมล็ดของแอปเปิล และทำให้เกิดเนื้อสัมผัสทรายหรือเนื้อสาก ๆ (gritty texture) ของผลสาลี่และฝรั่ง แม้ว่าสเคลอรีดในพืชจะมีรูปร่างที่หลากหลาย แต่โดยทั่วไปเซลล์สเคลอรีดจะมีลักษณะเป็นเกือบทรงกลม (isodiametric) และแตกแขนงแบบกิ่งก้านสาขาอย่างประณีต (prosenchymatic และ forked) อาจเกิดขึ้นเป็นเซลล์เดียวหรือกลุ่มเซลล์เล็ก ๆ ภายในเนื้อเยื่อพาเรนไคมา
เซลล์สเคลอรีดสามารถแยกออกจากเซลล์ข้างเคียงได้อย่างชัดเจนทั้งขนาดและรูปลักษณะ ซึ่งเรียกว่า idioblast โดยทั่วไปจะพบสเคลอรีดในเนื้อเยื่อชั้นผิว เนื้อเยื่อพื้น และเนื้อเยื่อท่อลำเลียง
คำว่า "sclereid" ได้ถูกใช้เป็นครั้งแรกโดยอเล็กซานเดอร์ เชียร์ค (Alexander Tschirch) ในปีพ.ศ. 2428
ต้นกำเนิด

สเคลอรีดถูกสร้างขึ้นภายหลังการเปลี่ยนแปลงของเซลล์พาเรนไคมา หรืออาจเกิดขึ้นจาก sclereid primordia ที่มีการพัฒนาแต่ละเซลล์ในช่วงต้นของการเจริญเติบโต
โดยทั่วไปแล้วการก่อตัวของสเคลอรีด (Sclerification) เกี่ยวข้องกับการทำให้ผนังเซลล์หนาขึ้นและเพิ่มความแข็งแกร่ง ในเปลือกชั้นใน ในชั้นเนื้อเยื่อหยุดทำงานเมื่อเซลล์ในการเจริญอาจเริ่มกระบวนการก่อตัวของสเคลอรีด ในเนื้อเยื่อท่อลำเลียงสเคลอรีดจะพัฒนาจากวาสคิวลาร์แคมเบียมและคอร์กแคมเบียม
ในผลไม้

สเคลอรีดในผลไม้ มีรูปแบบและจุดประสงค์ในการก่อตัวแตกต่างกันไป ในผลสาลี่ (แพร์) รวมทั้งผลควินซ์ (คะริน) เซลล์สเคลอรีดกระจายตัวทั่วในเนื้อผล (มีโซคาร์ป–mesocarp) ในลักษณะเป็นกลุ่มก้อน (cluster) และบนขอบผนังเซลล์เชื่อมต่อกันด้วยช่องขนาดเล็กเรียก พิทขอบเซลล์ หรือหลุมผนังเซลล์ (bordered pit) และทำให้ความหนาของผนังเซลล์เพิ่มขึ้นอย่างมาก การก่อตัวของสเคลอรีด (sclerification) ของเนื้อสาลี่เกิดขึ้นพร้อม ๆ กับส่วนแกนรอบเมล็ด (เอนโดคาร์ป–endocarp) แต่ละเซลล์ที่เป็นสเคลอรีด เติบโตขึ้นคล้ายทรงกลม (isodiametric cell) มีขนาดเส้นผ่านศูนย์กลางพอ ๆ กัน ทำให้เนื้อสัมผัสของผลสาลี่มีลักษณะคล้ายเม็ดทรายกระจายอยู่ทั่ว (หรือเรียกเซลล์หิน–stone cell)
ในผลควินซ์ สเคลอรีดที่มีมากกว่าทำให้มีความแข็งของเนื้อมากกว่าผลสาลี่ จึงนำมากินสดไม่ได้ นอกจากนำไปใช้ทำแยม น้ำเชื่อม และเหล้า
ในแอปเปิล ชั้นของสเคลอรีดเติบโดแบบยืดตัวยาว (elongated sclereid) และก่อตัวเป็นเอนโดคาร์ปที่หุ้มรอบเมล็ดไว้ หรือเรียกแกนหุ้มเมล็ด
ในเมล็ด

การแข็งตัวของผิวหุ้มเมล็ด ในระหว่างผลไม้สุกมักเกิดจากการก่อตัวสเคลอรีด เมื่อผนังเซลล์ทุติยภูมิหนาขึ้นในและใต้เนื้อเยื่อชั้นผิว ที่มักพบในเมล็ดพืชตระกูลถั่ว สเคลอรีดขนาดใหญ่สร้างเซลล์ที่มีลักษณะเป็นแท่งในอีพิเดอร์มิสของเมล็ดถั่วเหลือง ถั่วลันเตาและถั่วอื่น ๆ รวมทั้งในผิวหุ้มเมล็ดของผลมะพร้าวซึ่งสเคลอรีดสร้างหลุมผนังเซลล์แบบมีขอบ ล้อมรอบจำนวนมากจนกลายเป็นกะลา
สเปกตรัมแม่เหล็กไฟฟ้า

| ชั้น | ชั้น | ชั้น |   | ความยาว-คลื่น  \lambda  | ความถี่  f | พลังงานต่อโฟตอน  E |
| --- | --- | --- | --- | --- | --- | --- |
| รังสีก่อไอออน | γ | รังสีแกมมา |   | 1 pm | 300 EHz | 1.24 MeV |
| รังสีก่อไอออน | γ | รังสีแกมมา |   | 10 pm | 30 EHz | 124 keV |
| รังสีก่อไอออน | HX | ฮาร์ดรังสีเอกซ์ |   | 10 pm | 30 EHz | 124 keV |
| รังสีก่อไอออน | HX | ฮาร์ดรังสีเอกซ์ |   | 100 pm | 3 EHz | 12.4 keV |
| รังสีก่อไอออน | SX | ซอฟต์รังสีเอกซ์ |   | 100 pm | 3 EHz | 12.4 keV |
| รังสีก่อไอออน | SX | ซอฟต์รังสีเอกซ์ |   | 1 nm | 300 PHz | 1.24 keV |
| รังสีก่อไอออน | SX | ซอฟต์รังสีเอกซ์ |   | 10 nm | 30 PHz | 124 eV |
| รังสีก่อไอออน | EUV | เอ็กซ์ตรีม อัลตราไวโอเลต |   | 10 nm | 30 PHz | 124 eV |
| รังสีก่อไอออน | EUV | เอ็กซ์ตรีม อัลตราไวโอเลต |   | 100 nm | 3 PHz | 12.4 eV |
|   | NUV | เนียร์อัลตราไวโอเลต, มองได้ |   | 100 nm | 3 PHz | 12.4 eV |
|   | NUV | เนียร์อัลตราไวโอเลต, มองได้ |   | 1 μm | 300 THz | 1.24 eV |
|  | NIR | เนียร์อินฟราเรด |   | 1 μm | 300 THz | 1.24 eV |
|  | NIR | เนียร์อินฟราเรด |   | 10  μm | 30  THz | 124 meV |
|  | MIR | มิดอินฟราเรด |   | 10  μm | 30  THz | 124 meV |
|  | MIR | มิดอินฟราเรด |   | 100 μm | 3 THz | 12.4 meV |
|  | FIR | ฟาร์อินฟราเรด |   | 100 μm | 3 THz | 12.4 meV |
|  | FIR | ฟาร์อินฟราเรด |   | 1 mm | 300  GHz | 1.24 meV |
| ไมโครเวฟ | EHF | ความถี่สูงสุด |   | 1 mm | 300  GHz | 1.24 meV |
| ไมโครเวฟ | EHF | ความถี่สูงสุด |   | 1  cm | 30 GHz | 124 μeV |
| ไมโครเวฟ | SHF | ความถี่สูงพิเศษ |   | 1  cm | 30 GHz | 124 μeV |
| ไมโครเวฟ | SHF | ความถี่สูงพิเศษ |   | 1 dm | 3 GHz | 12.4 μeV |
| ไมโครเวฟ | UHF | ความถี่สูงยิ่ง |   | 1 dm | 3 GHz | 12.4 μeV |
| ไมโครเวฟ | UHF | ความถี่สูงยิ่ง |   | 1  m | 300 MHz | 1.24 μeV |
| คลื่นวิทยุ | VHF | ความถี่สูงมาก |   | 1  m | 300 MHz | 1.24 μeV |
| คลื่นวิทยุ | VHF | ความถี่สูงมาก |   | 10 m | 30 MHz | 124 neV |
| คลื่นวิทยุ | HF | ความถี่สูง |   | 10 m | 30 MHz | 124 neV |
| คลื่นวิทยุ | HF | ความถี่สูง |   | 100 m | 3 MHz | 12.4 neV |
| คลื่นวิทยุ | MF | ความถี่ปานกลาง |   | 100 m | 3 MHz | 12.4 neV |
| คลื่นวิทยุ | MF | ความถี่ปานกลาง |   | 1 km | 300 kHz | 1.24 neV |
| คลื่นวิทยุ | LF | ความถี่ต่ำ |   | 1 km | 300 kHz | 1.24 neV |
| คลื่นวิทยุ | LF | ความถี่ต่ำ |   | 10 km | 30 kHz | 124 peV |
| คลื่นวิทยุ | VLF | ความถี่ต่ำมาก |   | 10 km | 30 kHz | 124 peV |
| คลื่นวิทยุ | VLF | ความถี่ต่ำมาก |   | 100 km | 3 kHz | 12.4 peV |
| คลื่นวิทยุ | ULF | ความถี่ต่ำยิ่ง |   | 100 km | 3 kHz | 12.4 peV |
| คลื่นวิทยุ | ULF | ความถี่ต่ำยิ่ง |   | 1 Mm | 300 Hz | 1.24 peV |
| คลื่นวิทยุ | SLF | ความถี่ต่ำพิเศษ |   | 1 Mm | 300 Hz | 1.24 peV |
| คลื่นวิทยุ | SLF | ความถี่ต่ำพิเศษ |   | 10 Mm | 30 Hz | 124 feV |
| คลื่นวิทยุ | ELF | ความถี่ต่ำสุด |   | 10 Mm | 30 Hz | 124 feV |
| คลื่นวิทยุ | ELF | ความถี่ต่ำสุด |   | 100 Mm | 3 Hz | 12.4 feV |
ที่มา: 
สเปกตรัมแม่เหล็กไฟฟ้า (อังกฤษ: electromagnetic spectrum) คือ แถบรังสีของคลื่นแม่เหล็กไฟฟ้าที่มีความยาวคลื่นต่าง ๆ กัน  สเปกตรัมที่มองเห็นได้คือแสง  เมื่อแสงขาวผ่านปริซึมจะเกิดการหักเหเป็นแสงสีต่างๆ  ซึ่งเรียกสเปกตรัมตั้งแต่ความยาวคลื่นน้อยไปหามากตามลำดับ ดังนี้  ม่วง  คราม  น้ำเงิน  เขียว  เหลือง  แสด  แดง
สเต็มเซลล์บำบัด

สเต็มเซลล์บำบัด (อังกฤษ: Stem cell treatments) หมายถึง การรักษาโดยการใช้เซลล์ต้นกำเนิด หรือ สเต็มเซลล์ ในการรักษาโรค
ประเภท

การใช้สเต็มเซลล์บำบัดสามารถแยกออกเป็น 3 ประเภท ดังนี้
ใช้เซลล์ต้นกำเนิดที่ได้มาจากของตัวเอง หรือที่เรียกว่า Autologous Stem Cell Transplantation
ใช้เซลล์ต้นกำเนิดที่ได้จากบุคคลอื่นที่เป็นสปีชี่ย์เดียวกัน หรือที่เรียกว่า Allogeneic Stem Cell Transplatation
ใช้เซลล์ต้นกำเนิดที่ได้จากต่างสปีชี่ย์ หรือที่เรียกว่า Xeno Transplatation หรือ Xenograft
สเต็มเซลล์บำบัดจะแตกต่างจากเซลล์บำบัด เนื่องจากสเต็มเซลล์บำบัดนั้นจะเป็นการใช้เซลล์ต้นกำเนิดในการรักษา ต่างจากเซลล์บำบัดที่ใช้ใช้แค่ระดับเซลล์ในการบำบัดรักษา และโดยมากมักจะเป็นการใช้เซลล์ที่ได้มาจากสัตว์
สเปกโทรมิเตอร์

สเปกโทรมิเตอร์
สเปกโทรมิเตอร์ (อังกฤษ: spectrometer) คือเครื่องมือวัดเชิงแสงชนิดหนึ่งที่ใช้ในการตรวจวัดคุณสมบัติเฉพาะของแสงได้แก่ สเปกตรัมคลื่นแม่เหล็กไฟฟ้า โดยมากนำไปใช้ในการวิเคราะห์สเปกตรัมเพื่อระบุชนิดของสสาร ผลการวัดที่แตกต่างกันโดยส่วนใหญ่จะเกิดจากความเข้มของแสงที่แตกต่างกัน แต่บางทีก็อาจเกิดจากปรากฏการณ์โพลาไรซ์ก็ได้ ตัวแปรอิสระได้แก่ความยาวคลื่นของแสง มักระบุเป็นหน่วยย่อยของเมตร หรือบางครั้งก็ระบุเป็นสัดส่วนของพลังงานโฟตอน เช่น หมายเลขคลื่น หรืออิเล็กตรอนโวลต์ ซึ่งมักจะมีความสัมพันธ์กับความยาวคลื่นอยู่แล้ว เราใช้สเปกโทรมิเตอร์ในกระบวนการวิเคราะห์สเปกโทรสโกปี โดยสร้างเส้นสเปกตรัมขึ้น และตรวจวัดความยาวคลื่นกับความเข้ม สามารถวัดได้ตั้งแต่รังสีแกมมา รังสีเอ็กซ์ ไปจนถึงรังสีอินฟราเรดไกล ถ้าย่านความถี่ของคลื่นที่สนใจตกอยู่ในย่านของสเปกตรัมที่ตามองเห็น มักเรียกการศึกษาเช่นนั้นว่า spectrophotometry
สเตอริโอเอ็มซี

| สเตอริโอเอ็มซี |
| --- | --- |

ข้อมูลพื้นฐาน
ที่เกิด: ลอนดอน, อังกฤษ
แนวเพลง: อีเลคโทรนิก้า,   เฮาส์    ทริป ฮอป   เอซิด แจ๊ส
ช่วงปี: 1985-ปัจจุบัน
ค่ายเพลง: 4th & Broadway
สเตอริโอเอ็มซี (อังกฤษ: Stereo Mcs) เป็นกลุ่มดนตรี ทริป ฮอป, เอซิด แจ๊ส
สมาชิก

Cath Coffey
Cesare
Nick Hallam
Owen If
Rob Birch
Verona Davis
สมาชิก > ซิงเกิล

"What Is Soul?" (1988)
"Lyrical Machine" (1989)
"Elevate My Mind" (1991)
"Lost in Music" (1991)
"Connected" (1992)
"Step It Up" (1992)
"Ground Level" (1992)
"Creation" (1993) "
"Deep Down And Dirty"
"Warhead" (2005)
"Paradise" (2005)
สเปกโทรกราฟถ่ายภาพกล้องโทรทรรศน์อวกาศ

สเปกโทรกราฟถ่ายภาพกล้องโทรทรรศน์อวกาศ (อังกฤษ: Space Telescope Imaging Spectrograph) คือ สเปกโทรกราฟที่ติดตั้งอยู่บนกล้องโทรทรรศน์อวกาศฮับเบิล ทำงานตั้งแต่ปี 1997 จนถึงปี 2004 ทำหน้าที่สังเกตการณ์สำคัญๆ หลายอย่าง เช่น แยกสเปกตรัมของชั้นบรรยากาศของดาวเคราะห์นอกระบบสุริยะชื่อโอซิริส
สเปกโทรกราฟกล้องโทรทรรศน์อวกาศถูกติดตั้งบนกล้องโทรทรรศน์ฮับเบิลระหว่างการซ่อมบำรุงครั้งที่สองในปี 1997 โดย มาร์ก ลี และ สตีเวน สมิธ แทนที่สเปกโทรกราฟความละเอียดสูง (High Resolution Spectrograph) และสเปกโทรกราฟวัตถุมัว (Faint Object Spectrograph) ที่เสีย มันถูกออกแบบมาให้ใช้งานได้ 5 ปี วันที่ 3 สิงหาคม ค.ศ. 2004 ความเสียหายทางอิเล็กทรอนิกส์ที่เกิดขึ้นทำให้มันใช้งานไม่ได้ มันจะได้รับการซ่อมแซมโดยนักบินอวกาศในภารกิจซ่อมบำรุงครั้งที่สี่ซึ่งมีกำหนดการในเดือนกันยายน ค.ศ. 2008
| ด ค กกล้องโทรทรรศน์อวกาศฮับเบิล |
| --- | --- | --- |
| เครื่องมือวัดและอุปกรณ์ ในปัจจุบัน |  กล้องสำรวจขั้นสูง (ACS)  สเปกโทรกราฟต้นกำเนิดจักรวาล (COS)  เซ็นเซอร์นำทางความละเอียดสูง (FGS)  กล้องใกล้อินฟราเรดและสเปกโทรมิเตอร์หลายวัตถุ (NICMOS)  สเปกโทรกราฟถ่ายภาพกล้องโทรทรรศน์อวกาศ (STIS)  กล้องถ่ายภาพสนามกว้าง 3 (WFC3)  |  |
| เครื่องมือวัดและอุปกรณ์ ก่อนหน้า |  เครื่องแก้ไขภาพกล้องโทรทรรศน์อวกาศ (COSTAR)  กล้องถ่ายภาพวัตถุมัว (FOC)  สเปกโทรกราฟวัตถุมัว  (FOS)  สเปกโทรกราฟความละเอียดสูงก็อดเดิร์ด  (GHRS/HRS)  เครื่องวัดความสว่างความเร็วสูง (HSP)  กล้องถ่ายภาพสนามกว้างและดาวเคราะห์ (WFPC)  กล้องถ่ายภาพสนามกว้างและดาวเคราะห์ 2 (WFPC2)  |  |
  หมวดหมู่   คอมมอนส์
สู้ไม่รู้จักตาย

| สู้ไม่รู้จักตาย |
| --- | --- |

กำกับ: ปิแอร์ โมเรล
เขียนบท: ลุค แบซง โรเบิร์ต มาร์ก คาเมน
อำนวยการสร้าง: ลุค แบซง
นักแสดงนำ: เลียม นีสัน แม็กกี เกรซ แฟมเก แจนเซน โอลิเวียร์ ราบอร์ดิน นิโกลัส ฌิรูด์ เคธี แคสสิดี
กำกับภาพ: ไมเคิล อราโมวิซซ์
ตัดต่อ: เฟดเดอริก โทราเวล
ดนตรีประกอบ: นาธาเนียล เมคลาลีย์
บริษัทผู้สร้าง: ยูโรปาคอร์ป คาเนล+ 
ผู้จัดจำหน่าย: ทเวนตีท์เซนจูรีฟอกซ์ (ทั่วโลก) ยูโรปาคอร์ป (ฝรั่งเศส)
วันฉาย: 27 กุมภาพันธ์ 2008 (ฝรั่งเศส)
ความยาว: 93 นาที
ประเทศ: ฝรั่งเศส
ภาษา: อังกฤษ ฝรั่งเศส แอลเบเนีย อาหรับ
ทุนสร้าง: 19 ล้านยูโร (ประมาณ 26.5 ล้าน ดอลลาร์สหรัฐ)
ทำเงิน: 226,830,568 ดอลลาร์สหรัฐ
ต่อจากนี้: Taken 2 (2012)
ข้อมูลจาก IMDb
สู้ไม่รู้จักตาย (อังกฤษ: Taken)  ภาพยนตร์แอ็คชั่นระทึกขวัญสัญชาติฝรั่งเศส อำนวยการสร้างโดย ลุค แบซง แสดงนำโดย เลียม นีสัน, แม็กกี เกรซ และ แฟมเก แจนเซน บทภาพยนตร์โดย ลุค แบซง และ โรเบิร์ต มาร์ก คาเมน และกำกับฯโดย ปิแอร์ โมเรล
เรื่องย่อ

ไบรอัน มิลล์ อดีตซีไอเอผู้เชี่ยวชาญศิลปะการต่อสู้ ได้เกษียณตัวเองจากงานที่ทำ เพื่อที่จะได้มีเวลาอยู่ใกล้ชิด คิม ลูกสาวเพียงคนเดียววัย 17 ปี ซึ่งอาศัยอยู่กับ ลีนอร์ หรือ เลนนี่ อดีตภริยาของไบรอันที่แต่งงานใหม่กับ สจ๊วต นักธุรกิจค้าน้ำมัน คิม มีความใฝ่ฝันที่จะเป็นนักร้อง เหมือนนักร้องซูเปอร์สตาร์เช่นวัยรุ่นทั่วไป วันหนึ่ง คิม ได้ขออนุญาตไปเที่ยวฝรั่งเศสกับ อแมนดา เพื่อนสาวคนสนิท เพียง 2 คน ไบรอันมีความเป็นห่วงอย่างยิ่ง พยายามคัดค้านไม่ให้ไป แต่ก็ไม่เป็นผล ไบรอันจึงกำชับให้คิมโทรศัพท์หาสม่ำเสมอ
เมื่อสายโทรศัพท์ดังขึ้น เด็กวัยรุ่นทั้ง 2 ก็อยู่ที่ปารีสแล้ว แต่แล้วคิมและอแมนดาก็ถูกชายกลุ่มหนึ่งจับตัวไป ขณะที่คิมกำลังคุยโทรศัพท์อยู่กับไบรอัน หนึ่งในนั้นพูดลงท้ายด้วยภาษาแอลเบเนีย ไบรอันจึงต้องออกตามล่าอาชญากรแก๊งค์นี้ด้วยลำพังตัวคนเดียว โดยมีเวลาเดิมพัน 96 ชั่วโมง
นักแสดง

เลียม นีสัน...ไบรอัน
แม็กกี เกรซ...คิม
แฟมเก แจนเซน...ลีนอร์/ เลนนี่
เคธี แคสสิดี...อแมนดา
โอลิเวียร์ ราบอร์ดิน...ฌอง คลอดด์
นิโกลัส ฌิรูด์...ปีเตอร์
ซานเดอร์ เบอร์เคอลีย์...สจ๊วต
ความสำเร็จและการเข้าฉาย

เมื่อเข้าฉาย Taken ได้รับคำวิจารณ์จากสื่อมวลชนหลากหลาย ว่าเป็นจุดเปลี่ยนในอาชีพนักแสดงของเลียม นีสัน ซึ่งปกติมักรับบทนำในภาพยนตร์ดราม่า ต้องถูกนิยามใหม่ว่าเป็นนักแสดงที่ประสบความสำเร็จในภาพยนตร์แอ็คชั่น
ภาพยนตร์ประสบความสำเร็จเป็นอย่างมาก จนมีการสร้างภาคต่อมา และออกฉายในปี ค.ศ. 2012 ในนาม Taken 2 และภาค 3 ในปี ค.ศ. 2015 ในนาม Taken 3
ในขณะที่ประเทศไทย มิได้มีการฉายภาพยนตร์เรื่องนี้ในโรงภาพยนตร์ทั่วไป
แหล่งข้อมูลอื่น

Taken ที่อินเทอร์เน็ตมูวีเดตาเบส
สุภาษิต 2

บทที่ 2 ของหนังสือสุภาษิตในพันธสัญญาเดิม
| สุภาษิต 2 |
| --- | --- |
← สุภาษิต 1สุภาษิต 3 →
หนังสือสุภาษิตทั้งเล่มในฉบับเลนินกราด (ค.ศ. 1008) จากฉบับสำเนาเก่า
หนังสือ: หนังสือสุภาษิต
ภาคในคัมภีร์ฮีบรู: เคทูวีม
ภาคในคัมภีร์ไบเบิลคริสต์: พันธสัญญาเดิม
ลำดับในภาคของคัมภีร์ไบเบิลคริสต์: 21
สุภาษิต 2 (อังกฤษ: Proverbs 2) เป็นบทที่ 2 ของหนังสือสุภาษิตในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสือสุภาษิตเป็นการรวบรวมผลงานปัญญานิพนธ์หลายบท โดยคำนำขึ้นต้นใน สุภาษิต 1:1 อาจมุ่งหมายเพื่อถือว่าซาโลมอนเป็นผู้เขียนดั้งเดิมของหนังสือทั้งเล่ม แต่ยากจะระบุวันที่ที่ปัญญานิพนธ์แต่ละบทถูกประพันธ์ขึ้น และหนังสือสุภาษิตอาจสำเร็จเป็นรูปแบบสุดท้ายในยุคหลังการตกไปเป็นเชลย  บทที่ 2 ของหนังสือสุภาษิตเป็นส่วนหนึ่งของรวมปัญญานิพนธ์ชุดแรกของหนังสือสุภาษิต
ต้นฉบับ > พยานต้นฉบับ

บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่  ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี ได้แก่  4Q102 (4QProva; 30 ปีก่อนคริสตกาล – ค.ศ. 30) ซึ่งมีวรรค 1 หลงเหลืออยู่
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B;  {\mathfrak {G}}B; ศตวรรษที่ 4) ฉบับซีนาย (Codex Sinaiticus; S; BHK:  {\mathfrak {G}}S; ศตวรรษที่ 4) และฉบับอะเล็กซานเดรีย (Codex Alexandrinus; A;  {\mathfrak {G}}A; ศตวรรษที่ 5)
วิเคราะห์

บทนี้เป็นการเปิดนำของส่วนที่ถือเป็นสุภาษิตชุดแรกของหนังสือสุภาษิต (ประกอบด้วยสุภาษิต 1–9) หรือที่เรียกว่า "วจนิพนธ์คำสอน" (Didactic discourses) เยรูซาเล็มไบเบิลระบุว่าบทที่ 1-9 เป็นอารัมภบทของบทที่ 10–22:16 ที่เรียกว่า "สุภาษิตของซาโลมอน[ที่แท้จริง]" ในฐานะ "เนื้อหาหลักของหนังสือ" บทที่ 2 เริ่มต้นด้วยคำเตือนให้รับปัญญา (วรรค 1–4) ตามด้วยคุณประโยชน์ของปัญญา:
ความรู้ของพระเจ้าและการทรงปกป้อง (5–8),
ความเข้าใจคุณธรรมในการใช้ชีวิต (9–11),
การปกป้องจากคนชั่ว (12–15) และหญิงแพศยา (16–19) และ
ความสามารถในการใช้ชีวิตอย่างชอบธรรม (20–22)
ส่วนนำของบทนี้นำเสนอ "ปัญญา" ในฐานะการแสวงหาของมนุษย์ (วรรค 1–5) และของประทานจากพระเจ้า (วรรค 6–8) ซึ่งปกป้องผู้รับปัญญาจากทางแห่งคนชั่วและหญิงแพศยา (วรรค 9–19) เพื่อนำพวกเขาไปในทางแห่งคนดี (วรรค 20–22)
ดูเพิ่ม

การพิพาษาของพระเจ้า
ความชอบธรรม
ความชั่วร้าย
ดุลยพินิจ
ธรรมบัญญัติ
ปัญญา
พระยาห์เวห์
ส่วนในคัมภีร์ไบเบิลที่เกี่ยวข้อง: สดุดี 5, สุภาษิต 1, สุภาษิต 3, สุภาษิต 5, สุภาษิต 7, สุภาษิต 23
บรรณานุกรม

Aitken, K. T. (2007). "19. Proverbs".  ใน Barton, John; Muddiman, John (บ.ก.). The Oxford Bible Commentary (first (paperback) ed.). Oxford University Press. pp. 405–422. ISBN 978-0199277186. สืบค้นเมื่อ February 6, 2019.
Alter, Robert (2010). The Wisdom Books: Job, Proverbs, and Ecclesiastes: A Translation with Commentary. W.W. Norton & Co. ISBN 978-0393080735.
Coogan, Michael David (2007).  Coogan, Michael David; Brettler, Marc Zvi; Newsom, Carol Ann; Perkins, Pheme (บ.ก.). The New Oxford Annotated Bible with the Apocryphal/Deuterocanonical Books: New Revised Standard Version, Issue 48 (Augmented 3rd ed.). Oxford University Press. ISBN 9780195288810.
Farmer, Kathleen A. (1998). "The Wisdom Books".  ใน McKenzie, Steven L.; Graham, Matt Patrick (บ.ก.). The Hebrew Bible Today: An Introduction to Critical Issues. Westminster John Knox Press. ISBN 978-0-66425652-4.
Fitzmyer, Joseph A. (2008). A Guide to the Dead Sea Scrolls and Related Literature. Grand Rapids, MI: William B. Eerdmans Publishing Company. ISBN 9780802862419.
Fox, Michael V. (2009). Proverbs 10-31: A New Translation with Introduction and Commentary. Anchor Yale Bible Commentaries. Yale University Press. ISBN 978-0300155563.
Halley, Henry H. (1965). Halley's Bible Handbook: an abbreviated Bible commentary (24th (revised) ed.). Zondervan Publishing House. ISBN 0-310-25720-4.
Perdue, Leo G. (2012). Proverbs Interpretation: A Bible Commentary for Teaching and Preaching. Presbyterian Publishing Corporation. ISBN 978-0664238841.
Ulrich, Eugene, บ.ก. (2010). The Biblical Qumran Scrolls: Transcriptions and Textual Variants. Brill.
Würthwein, Ernst (1995). The Text of the Old Testament. แปลโดย Rhodes, Erroll F. Grand Rapids, MI: Wm. B. Eerdmans. ISBN 0-8028-0788-7. สืบค้นเมื่อ January 26, 2019.
แหล่งข้อมูลอื่น

คำแปลในศาสนายูดาห์:
Mishlei - Proverbs - Chapter 2 (Judaica Press) translation [with Rashi's commentary] at Chabad.org
คำแปลในศาสนาคริสต์:
Online Bible at GospelHall.org (ESV, KJV, Darby, American Standard Version, Bible in Basic English)
Book of Proverbs Chapter 2 King James Version
Book of Proverbs หนังสือเสียงสาธารณสมบัติที่ LibriVox Various versions
สุภาษิต 2. ยูเวอร์ชัน
| ด ค กหนังสือสุภาษิต |
| --- | --- |
สุภาษิต:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
บุคคล:  ซาโลมอน  ดาวิด  เลมูเอล  อากูร์  อิธีเอล  อิสราเอล  เฮเซคียาห์ 
คำศัพท์:  การเป็นบิดามารดา  การพิพากษา  คนโง่ที่ทำความโง่ซ้ำแล้วซ้ำอีก ก็เหมือนสุนัขที่กลับไปหาสิ่งที่มันสำรอกออกมา  ความกระตือรือร้น  ความกรุณา  ความเกียดคร้าน  ความเข้าใจ  ความโง่  ความจริง  ความชอบธรรม  ความชั่วร้าย  ความตะกละ  ความถ่อมใจ  ความมั่งคั่ง  ความเมา  ความเมตตา  ความยากจน  ความยุติธรรม  ความรู้  ความโหดร้าย  ความอิจฉา  เทวาลิขิต  เนเฟช  บาป  ปัญญา  พระผู้สร้าง  วิญญาณในคัมภีร์ไบเบิล  ศัตรู  ศาสนาและเพศวิถี  แอลกอฮอล์ในคัมภีร์ไบเบิล  Alukah (ปลิง)  Eisheth Khayil 
ต้นฉบับ:  Hebrew Bible  Septuagint  Latin Vulgate  Wycliffe Version  King James Version  American Standard Version  World English Version 
← หนังสือเพลงสดุดี (สดุดี 150)หนังสือปัญญาจารย์ (บทที่ 1) ในคัมภีร์ไบเบิลของศาสนาคริสต์     หนังสือโยบ (บทที่ 1) ในคัมภีร์ฮีบรู →
สเปกโทรสโกปี

ภาพเคลื่อนไหวแสดงการกระเจิงของแสง เมื่อแสงเคลื่อนที่ผ่านปริซึม
สเปกโทรสโกปี (อังกฤษ: spectroscopy) แต่เดิมหมายถึงการศึกษาปฏิกิริยาระหว่างการแผ่รังสีกับสสารในรูปของฟังก์ชันความยาวคลื่น (λ) สเปกโทรสโกปีจะอ้างถึงการกระเจิงของแสงที่ตามองเห็นตามขนาดความยาวคลื่นของมัน เช่น การกระเจิงของแสงผ่านปริซึม ต่อมาหลักการนี้ได้ขยายออกไปครอบคลุมการวัดปริมาณใดๆ ที่อยู่ในรูปฟังก์ชันของทั้งความยาวคลื่นและความถี่ ดังนั้นมันจึงเกี่ยวข้องกับการเปลี่ยนแปลงของสนามหรือความถี่ (ν) ด้วย ขอบเขตการศึกษายังขยายไปครอบคลุมเรื่องของพลังงาน (E) ในฐานะตัวแปร ทั้งนี้เนื่องมาจากความสัมพันธ์กันระหว่างพลังงานและความถี่ ตามสมการ E = hν (h ในที่นี้คือ ค่าคงที่ของพลังค์) การพล็อตค่าที่ได้จากฟังก์ชันความยาวคลื่นหรือความถี่นี้ เรียกชื่อกันว่าเป็น สเปกตรัม
การศึกษาสเปกโทรสโกปี มักใช้ในการวิเคราะห์เคมีและเคมีกายภาพ เพื่อใช้ในการระบุถึงส่วนประกอบของสสาร โดยดูจากเส้นสเปกตรัมที่สสารนั้นแผ่ออกมาหรือถูกดูดกลืนเข้าไป
นอกจากนี้ ยังมีการใช้งานสเปกโทรสโกปีอย่างมากในทางดาราศาสตร์ กล้องโทรทรรศน์ขนาดใหญ่ส่วนมากจะติดตั้งสเปกโทรมิเตอร์เอาไว้ ซึ่งใช้ทั้งการตรวจวัดองค์ประกอบทางเคมีและคุณสมบัติทางฟิสิกส์ของวัตถุทางดาราศาสตร์ และยังใช้วัดความเร็วของวัตถุเหล่านั้นโดยสังเกตการเคลื่อนดอพเพลอร์จากเส้นสเปกตรัมของวัตถุนั้น